כריתת עצים בפארק הכלניות בעזרת ציוד מכני כבד, ללא רישיון של פקיד היערות
**פקיד היערות** הוא כינוי לגורם האחראי על הפיקוח על הגנת העצים והטיפול בהם בישראל. על אף ש"יער" הוא הגדרה לאזור בעל צפיפות גבוהה של עצים, פקיד היערות משמש כאחראי לכל עץ בוגר, גם אם למשל מדובר בעץ יחיד בגינה פרטית בעיר.

התפקיד הוגדר בחוק המנדטורי בשנת 1926, מכוח "פקודת היערות", ופקיד היערות היה ממונה מטעם הנציב העליון. כיום, המינוי לפקיד היערות מגיע משר החקלאות. ישנם פקידי יערות מקומיים, בחלוקה לפי אזורים (שטחי רשות הטבע והגנים קק"ל ורשויות מקומיות), ופקיד יערות ארצי.

כל כריתה של עץ בוגר, בין אם במרחב מיוער ובין במרחב עירוני, **ובין אם בשטח בבעלות פרטית או בשטח בבעלות ציבורית**, דורשת את אישורו הרשמי של פקיד היערות הרלוונטי. אם פקיד היערות מוצא את הבקשה לכריתת העצים רלוונטית - הוא מנפיק עבורה רישיון כריתה. רישיונות הכריתה מתפרסמים באתר משרד החקלאות ופיתוח הכפר או באתרי פקידי היערות העירוניים וניתן להגיש להם ערר.

ביקורת על פקיד היערות
---------------------

בכתבה שפורסמה בשקוף - גוף התקשורת של הציבור המספרת על ראיון באפריל 2021 עם ארז ברקאי פקיד היערות, הוא נשאל לגבי שקיפות המערכת של פקיד היערות לציבור. הצפי של פקיד היערות להשקת מערכת נגישה היה בתחילת שנת 2022. המערכת תוקצבה בסך של 8 מיליון ש"ח. באפריל 2021 סיפר ברקאי על המערכת ואמר: 

> 
> בקרוב יתרחש שיפור משמעותי בהנגשת המידע לציבור וביעילות שהציבור מגיש בקשות. וזה ישפר את ההליך לשני הצדדים. הרעיון הוא שכל בקשה לכריתה או היתר בנייה, לא משנה מה הסיבה, תוגש בצורה דיגיטלית, זה ישפר את הקלות והנוחות, הציבור הרחב יוכל לראות את הבקשות שהוגשו עוד לפני שפקיד היערות הראשי התייחס אליהן, לראות מה ההחלטה ולהגיש בלחיצת כפתור התנגדות, עוד לפני שייכנס תוקף סופי. בניגוד למצב היום שבו צריך לחפש קבצים ולמלא טופס נפרד ולשלוח במייל. הכול יהיה במערכת אחת ולא יצטרכו למלא שום דבר. מי שירצה מידע על עצים בחדרה, יוכל לעשות את זה. בשלב זה, הציבור רואה רק את הרישיונות, ולא רואה את פעולות השימור. לא כל עץ שאני משמר, הציבור רואה אותו, אלא רק את הרישיונות. כשתהיה מערכת חדשה, הציבור יראה מה היזם הגיש ומה אושר לו, וזה יאפשר לראות את העבודה שלנו בצורה שקופה וטובה".
> 
> 
> 
> — ארז ברקאי
> 

נכון ל-22 בפברואר 2024, המערכת עדיין לא זמינה לציבור, והמידע היחיד שהציבור יודע הוא מספר רישיון, מי הגיש את הבקשה, הכתובת של מקום הכריתה המבוקש, שמות עצים ומספר עצים לכריתה ומועד אחרון להגשת ערר. כל זה על גבי קובץ אקסל שיש להורידו למחשב כדי לקבל את המידע.

רשימת פקידי היערות הארציים
--------------------------

פרק זה לוקה בחסר. אנא תרמו לוויקיפדיה והשלימו אותו. 
1. ארז ברקאי - החל משנת ? ממשיך גם ב-2024

ראו גם
------

* איסור כריתת עצים בישראל
* משרד החקלאות ופיתוח הכפר

קישורים חיצוניים
----------------

* פרסום רישיונות כריתה והעתקה, קבצי אקסל להורדה באתר משרד החקלאות
* מערכת ״מעירים״, לבדיקה ומעקב אחר רישיונות כריתה
* רוני דורי, אתגר כרת, באתר כלכליסט, 26 באוגוסט 2021
* אתר למנויים בלבד שלומית צור, פקיד היערות שינה את החלטתו: כ-2,000 עצים ייכרתו לטובת הרחבת היישוב גרנות הגליל, באתר TheMarker‏, 17 ביולי 2022

הערות שוליים
------------

1. ↑  פקודת היערות, באתר הכנסת, ‏1.3.1926
2. ↑  פקיד היערות, באתר משרד החקלאות ופיתוח הכפר
3. ↑  יער ואילנות (פקיד היערות), באתר משרד החקלאות ופיתוח הכפר
4. ↑  שאלות ותשובות נפוצות - כל מה שרצית לדעת על עצים, באתר משרד החקלאות ופיתוח הכפר
5. ↑  פרסום רשיונות הכריתה (לא כולל פקידי יערות עירוניים) באתר משרד החקלאות
6. ↑  קישור לרשימת אתרי פקידי היערות העירוניים
7. ↑  מדריך להגשת ערר על רישיון כריתה / העתקה של עץ בוגר באתר מעירים
8. ↑  תוספות של מיליונים ומריחת זמן: מערכת רישיונות הכריתה לא מצליחה לצמוח, שקוף - גוף התקשורת של הציבור, יעל געתון, 7 באוגוסט, 2023
9. ↑  מלחמה אבודה? כך מצילים עץ מכריתה – ואלה הטריקים של היזמים, שקוף - גוף התקשורת של הציבור, יעל געתון, 28 באפריל, 2021
10. ↑  תוספות של מיליונים ומריחת זמן: מערכת רישיונות הכריתה לא מצליחה לצמוח, שקוף - גוף התקשורת של הציבור, יעל געתון, 7 באוגוסט, 2023
11. ↑  כרמית ספיר ויץ, ‏ט"ו בשבט מגיע: מי שומר על העצים בישראל?, באתר מעריב אונליין, 9 בפברואר 2017